Na temelju članka 17. stavka 1. podstavka 3. Zakona o sustavu civilne zaštite („Narodne novine“ broj 82/15) i članka 30. Statuta Općine Sveti Ivan Žabno («Službeni glasnik Koprivničko-križevačke županije» broj 10/13), a u skladu sa Procjenom ugroženosti stanovništva, materijalnih i kulturnih dobara te okoliša Općine Sveti Ivan Žabno KLASA: 810-03/14-01 URBROJ: 2137/19-02/1-14-9 od 15. rujna 2014. godine i Planom zaštite i spašavanja Općina Sveti Ivan Žabno KLASA: 810-03/15-01/01 URBROJ: 2137/19-02/1-15-3 od 30. ožujka 2015. godine, te po dobivenoj suglasnosti od Državne uprave za zaštitu i spašavanje, Područnog ureda, Koprivnica KLASA: 810-05/18-01/01 URBROJ: 543-07-01-2 od 24. siječnja 2018. godine, Općinsko vijeće Općine Sveti Ivan Žabno na 6. sjednici održanoj 31. siječnja 2018. donijelo je

**O D L U K U**

**o određivanju pravnih osoba od interesa za sustav civilne zaštite**

**Općine Sveti Ivan Žabno**

 I.

 Odlukom o određivanju pravnih osoba od interesa za sustav civilne zaštite Općine Sveti Ivan Žabno ( u daljnjem tekstu : Odluka) određuju se pravne osobe od interesa za sustav civilne zaštite na području Općine Sveti Ivan Žabno ( u daljnjem tekstu: pravne osobe ) s ciljem priprema i sudjelovanja u otklanjanju posljedica katastrofa i velikih nesreća.

 Pravne osobe od interesa za sustav civilne zaštite na području Općine Sveti Ivan Žabno ( u daljnjem tekstu: Općine) su:

 - Vatrogasna zajednica Općine Sveti Ivan Žabno,

 - Dobrovoljno vatrogasno društvo Sveti Ivan Žabno,

 - Dobrovoljno vatrogasno društvo Sveti Petar Čvrstec

 - Dobrovoljno vatrogasno društvo Cirkvena,

 - Dobrovoljno vatrogasno društvo Brezovljani,

 - Dobrovoljno vatrogasno društvo Ladinec,

 - Dobrovoljno vatrogasno društvo Trema Budilovo,

 - Dobrovoljno vatrogasno društvo Trema Dvorišće,

 - Dobrovoljno vatrogasno društvo Trema Medačevo,

 - Dobrovoljno vatrogasno društvo Cepidlak,

 - Dobrovoljno vatrogasno društvo Hrsovo,

 - Gradsko društvo Crvenog križa Križevci,

 - Općinsko komunalno poduzeće „Park“ d.o.o. Sveti Ivan Žabno,

 - Komunalno poduzeće Križevci d.o.o.

II.

 Pravne osobe sudionici su civilne zaštite, a pozivaju se, mobiliziraju i aktiviraju za provođenje mjera i postupaka u cilju sprječavanja nastanka, ublažavanja te uklanjanja posljedica katastrofa i velikih nesreća.

 Dužnost pravnih osoba je ustrojiti interventne timove civilne zaštite koji će biti osposobljeni za izvršavanje namjenskih zadaća civilne zaštite stanovništva, materijalnih i kulturnih dobara na cjelokupnom području Općine.

 Pravne osobe dužne su u obavljanju redovitih djelatnosti planirati mjere i poduzimati aktivnosti radi otklanjanja ili umanjenja mogućnosti nastanka katastrofe i velike nesreće, te prilagođavati obavljanje redovite djelatnosti okolnostima kada je proglašena katastrofa.

 Pravnim osobama rukovodi i koordinira općinski načelnik Općine Sveti Ivan Žabno (u daljnjem tekstu: općinski načelnik) uz stručnu potporu Stožera civilne zaštite Općine.

 U katastrofama i velikim nesrećama općinski načelnik izravno zapovijeda operativnim snagama civilne zaštite Općine Sveti Ivan Žabno.

 III.

 Pravne osobe iz točke I. ove Odluke nositelji su posebnih zadaća u reagiranju u izvanrednim situacijama u smislu smanjenja rizika od katastrofa, pružanja optimalnog odgovora na prijetnje i opasnosti nastanka, te ublažavanja posljedica velikih nesreća i katastrofa.

 Za razradu dobivenih zadaća i usklađivanje sa pravnim osobama od interesa za sustav civilne zaštite iz točke I. ove Odluke, istima se dostavljaju izvodi iz Procjene ugroženosti stanovništva, materijalnih i kulturnih dobara te okoliša Općine Sveti Ivan Žabno KLASA:810-03/14-01 URBROJ: 2137/19-02/1-14-9 od 15. rujna 2014. godine, te Plana zaštite i spašavanja i Plana civilne zaštite Općine Sveti Ivan Žabno KLASA:810-03/15-01/01 URBROJ:2137/19-02/1-15-3 od 30. ožujka 2015. godine.

 IV.

 Stupanjem na snagu ove Odluke prestaje važiti Odluka o određivanju operativnih snaga i pravnih osoba od interesa za sustav civilne zaštite Općine Sveti Ivan Žabno („Službeni glasnik Koprivničko-križevačke županije“ broj 14/16).

 V

Ova Odluka stupa na snagu osmog dana od dana objave u “Službenom glasniku Koprivničko-križevačke županije”.

 OPĆINSKO VIJEĆE

 OPĆINE SVETI IVAN ŽABNO

KLASA:810-03/18-01/01

URBROJ:2137/19-01/1-18-1

Sveti Ivan Žabno, 31. siječnja 2018.

 PREDSJEDNIK:

 Krešimir Habijanec